Diari Oficial de la Generalitat Valenciana


Sumari del DOGV 4183, del 05-02-2002 (2002/872)

ORDRE de 10 de gener de 2002, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Sierra Engarcerán i la Pobla Tornesa per al sosteniment en comú del lloc de secretaria.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/872


Data del document
:   10-01-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Sierra Engarcerán
    * Pobla Tornesa, la
    * professió administrativa
    * associació d'entitats locals

ORDRE de 10 de gener de 2002, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Sierra Engarcerán i la Pobla Tornesa per al sosteniment en comú del lloc de secretaria. [2002/X872]
  
Per l'Ordre de 18 de gener de 1993, de la Conselleria d'Administració Pública, publicada en el Diari Oficial de la Generalitat Valenciana núm. 1974, d'1 de març, es va crear l'Agrupació dels ajuntaments de Sierra Engalcerán i la Pobla Tornesa, per al sosteniment en comú del lloc de secretaria.
  
Els ajuntaments de Sierra Engalcerán i la Pobla Tornesa, per mitjà d'acords plenaris adoptats en sessions d'11 de juliol de 2001 i 20 de febrer de 2001, respectivament, van acordar, previ informe de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria.
  
En les mateixes sessions plenàries s'acordà la classificació dels llocs de de secretaria resultants en classe tercera.
  
Sotmesos els acords a audiència de l'interessat i informació pública per espai de 30 dies, segons s'acredita en l'expedient, per mitjà d'anuncis en el Butlletí Oficial de la Província de Castelló de 20 de març de 2001 núm. 34, no s'han produït reclamacions.
  
Sol·licitat l'informe preceptiu a la Diputació Provincial de Castelló aquest ha sigut emés en sentit favorable, per mitjà d'acord adoptat en sessió de data 11 de setembre de 2001.
  
En virtut d'això, fent ús de les competències atribuïdes en l'article 2.2, 4 i 15 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració Local amb habilitació de caràcter nacional,
  
ORDENE
  
1. Aprovar la dissolució de l'agrupació constituïda pels ajuntaments de Serra Engalcerán i la Pobla Tornesa per al sosteniment en comú del lloc de secretaria.
  
2. Crear i classificar el lloc de treball de secretaria de Sierra Engalcerán en classe tercera i adscriure el senyor Pedro Vallés Saura.
  
3.Crear i classificar el lloc de treball de secretaria de l'Ajuntament de la Pobla Tornesa en classe tercera, estant reservada la seua provisió a funcionaris d'Administració Local amb habilitació de caràcter nacional pertanyents a la subescala de Secretaria-Intervenció.
  
Contra aquesta ordre que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació, o bé, recurs contenciós administratiu davant el Jutjat Contenciós Administratiu de Valènciam o davant el Jutjat Contenciós Administratiu en la circunscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i en els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 10 de gener de 2002
  
El conseller de Justícia i Administracions Públiques,
  
CARLOS GONZÁLEZ CEPEDA